CELEX: 22019D0031
Language: et
Date: 2018-12-17 00:00:00
Title: AKV-ELi suursaadikute komitee otsus nr 4/2018, 17. detsember 2018, millega kiidetakse heaks ettevõtluse arenduskeskuse (EAK) direktori tegevus arenduskeskuse 2013.–2016. eelarveaasta eelarvete täitmisel [2019/31]

10.1.2019   
               
               
                  ET
               
               
                  Euroopa Liidu Teataja
               
               
                  L 8/35
               
            
         AKV-ELi SUURSAADIKUTE KOMITEE OTSUS nr 4/2018,
         17. detsember 2018,
         millega kiidetakse heaks ettevõtluse arenduskeskuse (EAK) direktori tegevus arenduskeskuse 2013.–2016. eelarveaasta eelarvete täitmisel [2019/31]
         AKV-ELi SUURSAADIKUTE KOMITEE,
         võttes arvesse AKV-EÜ suursaadikute komitee otsust nr 5/2004, (1) eelkõige selle artikli 27 lõike 5 teist lõiku,
         võttes arvesse AKV-ELi suursaadikute komitee otsust nr 1/2016, (2) eelkõige selle artikli 1 lõiget 2,
         võttes arvesse AKV-ELi suursaadikute komitee otsust nr 3/2016, (3) eelkõige selle artikli 3 lõiget 3,
         ning arvestades järgmist:
         
                     (1)
                  
                  
                     Vastavalt AKV-ELi suursaadikute komitee otsuse nr 3/2016 artiklile 3 säilib EAK juriidilise isiku staatus alates 1. jaanuarist 2017 üksnes tema likvideerimise otstarbel. Passiivses faasis peaksid EAK haldusnõukogu ülesanded piirduma likvideerimisaruande heakskiitmise, likvideerimisfaasi raamatupidamisaruande vastuvõtmise ja kohustuste täitmise ettepaneku üleandmisega AKV-ELi suursaadikute komiteele otsuse tegemiseks. EAK haldusnõukogu lakkab eksisteerimast kuupäeval, mil AKV-ELi suursaadikute komitee võtab vastu otsuse kohustuste täitmise ettepaneku kohta.
                  
               
                     (2)
                  
                  
                     13. novembri 2018. aasta kirjas esitas EAK haldusnõukogu esimees AKV-ELi suursaadikute komiteele kohustuste täitmise ettepaneku, millele oli lisatud finantsaruanne ja märkusteta auditiarvamus 2013.–2016. eelarveaasta kohta.
                  
               
                     (3)
                  
                  
                     Keskuse 2013.–2016. eelarveaasta tulud koosnesid peamiselt Euroopa Arengufondi osamaksudest ning ulatusid 31 938 501,02 euroni.
                  
               
                     (4)
                  
                  
                     Direktori üldine tegevus keskuse eelarvete täitmisel 2013.–2016. eelarveaastal oli selline, et võttes aluseks ettevõtluse arenduskeskuse 2013.–2016. aasta finantsaruanded ja kohustusliku auditi aruanded, väärib tema tegevus nende eelarvete täitmisel heakskiitmist,
                  
               ON VASTU VÕTNUD JÄRGMISE OTSUSE:
         
            Ainus artikkel
            AKV-ELi suursaadikute komitee kiidab käesolevaga audiitorite 2013.–2016. aasta aruannete, samade eelarveaastate bilansside ning tulude ja kulude aruannete põhjal heaks ettevõtluse arenduskeskuse direktori tegevuse keskuse eelarvete täitmisel 2013.–2016. eelarveaastal.
         
         
            Brüssel, 17. detsember 2018
            
               
                  AKV-ELi suursaadikute komitee nimel
               
               
                  eesistuja
               
               N. MARSCHIK
            
         
         
            (1)  ELT L 70, 9.3.2006, lk 52.
         
            (2)  ELT L 72, 17.3.2016, lk 59.
         
            (3)  ELT L 192, 16.7.2016, lk 77.